Batman

Ο **Μπάτμαν** (αγγλικά: **Batman**, παλαιότερα **Άνθρωπος Νυχτερίδα** ή **Νυχτερίδας**) είναι ένας φανταστικός χαρακτήρας και υπερήρωας βιβλίων κόμικς της αμερικανικής εταιρείας κόμικς DC Comics. Δημιουργήθηκε από τους Αμερικανούς συγγραφείς Μπομπ Κέιν και Μπιλ Φίνγκερ. Ο Μπάτμαν έχει εμφανιστεί και σε πολλά άλλα μέσα, όπως τηλεόραση, κινηματογράφος και βιντεοπαιχνίδια. Αναφέρεται και με άλλες προσφωνήσεις, όπως *ο Σκοτεινός Ιππότης* (Dark Knight) και ο *Σπουδαιότερος ντεντέκτιβ του Κόσμου (World's Greatest Detective) .*

Στις ταινίες και σειρές κινουμένων σχεδίων και στα βιντεοπαιχνίδια, τη φωνή τους στον Batman έχουν δανείσει, μεταξύ άλλων, οι Κέβιν Κόνροϊ, Άνταμ Γουέστ, Όλαν Σόουλ, Ρίνο Ρομάνο, Ντίντριχ Μπέιντερ, Άντονι Ρουιβιβάρ, Πίτερ Γουέλερ, Μπρους Γκρίνγουντ, Τζέισον Ο'Μάρα, Γουίλ Αρνέτ, Τρόι Μπέικερ, Κιάνου Ριβς και Τζένσεν Ακλς.

Στις κινηματογραφικές ταινίες ζωντανής δράσης τον Batman ενσάρκωσαν οι Λιούις Γουίλσον, Ρόμπερτ Λόουρι, Άνταμ Γουέστ, Μάικλ Κίτον, Βαλ Κίλμερ, Τζορτζ Κλούνεϊ, Κρίστιαν Μπέιλ, Μπεν Άφλεκ και Ρόμπερτ Πάτινσον. Στην ομώνυμη τηλεοπτική σειρά ζωντανής δράσης τον υποδύθηκε ο Άνταμ Γουέστ και σε άλλες τηλεοπτικές σειρές τον υποδύθηκαν οι Ντέιβιντ Μαζούζ, Ίαν Γκλεν, Γουόρεν Κρίστι και ο Κέβιν Κόνροϊ σε μία cameo εμφάνιση στο επεισόδιο Crisis on Infinite Earths: Part Two (2019) της σειράς *[[Batwoman (τηλεοπτική σειρά)|Batwoman]]* (2019-2022).

## Ιστορία
Στις αρχές του 1939, η επιτυχία του Superman στο *[[Action Comics]]* ώθησε τους εργαζόμενους της εταιρείας National Comics Publications (Εθνικές Εκδόσεις Κόμιξ) (μετέπειτα DC Comics) να αναζητήσει περισσότερους υπερήρωες για τους τίτλους της. Ως απάντηση, ο Μπομπ Κέιν δημιούργησε τον χαρακτήρα με όνομα "the Bat-Man" ("Ο Άνθρωπος - Νυχτερίδα"). 

Η πρώτη εμφάνιση του Batman έγινε τον Μάιο του 1939 στο τεύχος 27 του περιοδικού *[[Detective Comics]]*. Ο χαρακτήρας έγινε τόσο δημοφιλής που την άνοιξη του 1940 δημοσιεύθηκε το πρώτο περιοδικό με βάση τον χαρακτήρα με τίτλο *Batman #1*. 

## Βιογραφία
Ο Μπρους Γουέιν (Bruce Wayne), στην ηλικία των 8 ετών, είδε τους γονείς του να δολοφονούνται υποχθόνια μπροστά του από τον κλέφτη Joe Chill.

Ενήλικος πλέον, ο πολυδισεκατομμυριούχος Μπρους έγινε ο αυτόκλητος τιμωρός Batman. Αντίθετα με τους περισσότερους υπερήρωες, δεν διαθέτει υπερφυσικές δυνάμεις, ωστόσο είναι έξυπνος, γυμνασμένος και εκπαιδευμένος σε διάφορες πολεμικές τέχνες. Ακόμα, έχει στην κατοχή του γκάτζετ, τα οποία χρησιμοποιεί εναντίον των εχθρών του.

Ο Μπάτμαν ζει στη Γκόθαμ Σίτι και έχει μία έπαυλη. Διαθέτει πολυτελές αυτοκίνητο, μηχανή, αεροπλάνο, καθώς και διάφορα άλλα μέσα μετακίνησης που ανήκουν στην εταιρεία του, Wayne Εnterprises. Ο Μπάτμαν έχει για στόχο την απόδοση δικαιοσύνης, χωρίς να καταφεύγει σε ακραίες λύσεις. Είναι επιφανής επιχειρηματίας, βιομήχανος και φιλάνθρωπος. Επίσης είναι ένας καταπληκτικός ντετέκτιβ και ιδιωτικός ερευνητής.

Η κάπα, η μάσκα και η στολή του, καθώς και η εμφάνιση που μοιάζει με νυχτερίδας, αποτελούν σημαντικό μέρος του συνολικού εξοπλισμού του. 

Ο Μπάτμαν, ως ανήλικος Μπρους Γουέιν, βρήκε κάποτε μια σπηλιά, στην οποία είδε κάποιες νυχτερίδες να πετάνε. Έτσι η νυχτερίδα έγινε το πλάσμα που τον ενέπνευσε. Γύρισε ανά τον κόσμο προκειμένου να μάθει πολεμικές τέχνες και να μάθει πώς να νικήσει τους φόβους του και να τους χρησιμοποιήσει προς όφελός του.

## Άλλα μέσα
Ο Μπάτμαν από το 1989 έχει εμφανιστεί στις ταινίες *[[Μπάτμαν (ταινία, 1989)|Μπάτμαν]], [[Ο Μπάτμαν Επιστρέφει]], [[Μπάτμαν για Πάντα]], [[Μπάτμαν & Ρόμπιν]], [[Batman Begins]], [[Ο Σκοτεινός Ιππότης]], [[Ο Σκοτεινός Ιππότης: Η Επιστροφή]], [[Batman v Superman: Η Αυγή της Δικαιοσύνης]],* *[[Justice League (ταινία)|Justice League]]*, *[[Zack Snyder's Justice League]]*, και *[[The Batman]]*. Επίσης έχει εμφανιστεί σε διάφορες σειρές κινουμένων σχεδίων, σε βιντεοπαιχνίδια όπως το **', **', **', **' και *[[Suicide Squad: Kill the Justice League]],* καθώς και σε πολλά graphic novels, όπως το *Βatman: Year One*, το *Βatman: Long Halloween,* καθώς και το *Βatman: Ο Σκοτεινός Ιππότης Επιστρέφει* του Φρανκ Μίλερ, όπου ένας ώριμος Μπρους Γουέιν επανέρχεται στην ενεργή δράση για να αντιμετωπίσει τον Superman.

Οι σημαντικότεροι εχθροί του Batman είναι οι Ρα'ς αλ Γκουλ, ο ψυχοπαθής και σαδιστής Joker, η Catwoman, ο Penguin, ο Riddler, η Poison Ivy, ο Mr. Freeze, ο Scarecrow, ο Bane, ο Two-Face, ο Clayface και η οργάνωση Black Glove. Ο Joker θεωρείται ως ο μεγαλύτερος και εμβληματικότερος κακός του Batman.

## Κυκλοφορία στην Ελλάδα

thumb|Πρώτη Εμφάνιση του Ανθρώπου Νυχτερίδα ''Υπεράνθρωπα #19''
Στην Ελλάδα πρωτοεμφανίστηκε στο τεύχος *Υπεράνθρωπα* #19 ως ο Άνθρωπος Νυχτερίδα, μέσα από την ιστορία ότι ο Μπρους Γουέιν κρίνεται ένοχος και θα εκτελεστεί και παρουσιάζεται το Παιδί Θαύμα - Ρόμπιν και τη Γυναίκα-Νυχτερίδα να προσπαθούν να τον βοηθήσουν. Μετά από λίγα τεύχη, άλλαξε όνομα και έγινε ο Νυχτερίδας, και συνεχίστηκε έως το τέλος των εκδόσεων των κόμικ της DC από τις Εκδόσεις Ατλαντίς. 

Τη δεκαετία του 1980, η εκδοτική Anglo - Hellenic Agency εξέδιδε ξανά τεύχη με τον χαρακτήρα ως Μπάτμαν, έχοντας, πλέον, τα δικαιώματα της DC Comics. Αργότερα, τα δικαιώματα πέρασαν από τις εκδόσεις Μοντέρνοι Καιροί και πλέον ο Σκοτεινός Ιππότης εμφανίζεται στις συλλογές που εκδίδει η εκδοτικές Anubis και Οξύ.

## Εκδόσεις
Οι κυριότερες ιστορίες του είναι:

# Batman: Year One
# Batman: The Long Halloween
# Batman: Dark Victory
# Batman: The Killing Joke
# Batman: A Death in the Family
# Batman: A Lonely Place of Dying
# Batman: Knightfall, Part 1: Broken Bat
# Batman: Knightfall, Part 2: Who Rules the Night
# Batman: Knightfall, Part 3: Knights End
# Batman: No Man's Land, Vol. 1
# Batman: No Man's Land, Vol. 2thumb|Σούπερμαν, Νυχτερίδας και Ρόμπιν  ''Δυναμικά #111''
# Batman: No Man's Land, Vol. 3
# Batman: No Man's Land, Vol. 4
# Batman: No Man's Land, Vol. 5
# Batman: Hush
# Batman and Son
# Batman: The Dark Knight Returns
# Βatman: Earth One
# Batman: Year 100
# Batman: The Man who Laughs
# Batman: Venom
# Flashpoint - Batman: Knight of Vengeance
#Batman and the Court of Owls
# Batman and the Monster Men
# Gotham by Gaslight
# Batman: Strange Apparitions
# Batman: The Last Arkham
# Βatman: Gothic
# The Greatest Batman Stories Ever Told

## Παραπομπές


## Εξωτερικοί σύνδεσμοι
* Επίσημη ιστοσελίδα
* Batman-on-Film, νέα για τις ταινίες Μπάτμαν
* Ο Μπάτμαν στη DC Comics 


Κατηγορία:Χαρακτήρες του Batman
Κατηγορία:Υπερήρωες της DC Comics
Κατηγορία:Κόμικς που έγιναν βιντεοπαιχνίδια
Κατηγορία:Κόμικς που έγιναν τηλεοπτικές σειρές
Κατηγορία:Κόμικς που έγιναν ταινίες
Κατηγορία:Χαρακτήρες που δημιουργήθηκαν από τον Μπομπ Κέιν
Κατηγορία:Χαρακτήρες κόμικς που δημιουργήθηκαν το 1939
Κατηγορία:Χαρακτήρες της Λεγεώνας της Δικαιοσύνης